Հավելված N 135

Հայաստանի Հանրապետության բնապահպանության և ընդերքի

տեսչական մարմնի ղեկավարի 2021թ. սեպտեմբերի 27-ի

 N Կ 5-Լ հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄՆԻ ԿՈՏԱՅՔԻ ՏԱՐԱԾՔԱՅԻՆ ԲԱԺՆԻ ԳԼԽԱՎՈՐ ՊԵՏԱԿԱՆ ՏԵՍՈՒՉ**

|  |
| --- |
| 1. **Ընդհանուր դրույթներ**
 |
| * 1. **Պաշտոնի անվանումը, ծածկագիրը**

Բնապահպանության և ընդերքի տեսչական մարմնի (այսուհետ՝ Տեսչական մարմին) Կոտայքի տարածքային բաժնի (այսուհետ՝ Բաժին) գլխավոր պետական տեսուչ (ծածկագիրը՝ 67-30.7-Մ2-2):* 1. **Ենթակա և հաշվետու է**

Գլխավոր պետական տեսուչն անմիջական ենթակա և հաշվետու է Բաժնի պետին:* 1. **Փոխարինող պաշտոնի կամ պաշտոնների անվանումները**

Գլխավոր պետական տեսուչի բացակայության դեպքում նրան փոխարինում է Բաժնի գլխավոր պետական տեսուչներից մեկը:* 1. **Աշխատավայրը**

Հայաստան, Կոտայքի մարզ, ք. Աբովյան, Բարեկամության հրապարակի 1։ |
| **2. Պաշտոնի բնութագիրը****2․1 Աշխատանքի բնույթը, իրավունքները, պարտականությունները**1. իրականացնում է մթնոլորտային օդի պահպանության ոլորտում անշարժ աղբյուրներից մթնոլորտային օդն աղտոտող նյութերի սահմանային թույլատրելի արտանետումների թույլտվությունների առկայության և այդ թույլտվություններով սահմանված նորմատիվների պահպանման, մթնոլորտային օդի վրա ֆիզիկական վնասակար ներգործությունների սահմանային թույլատրելի մակարդակների ու պահանջների, մթնոլորտի և մթնոլորտային երևույթների վրա ակտիվ ներգործության նորմերի ու պահանջների պահպանման նկատմամբ վերահսկողական աշխատանքներ.
2. իրականացնում է մթնոլորտային օդի պահպանության ոլորտում մթնոլորտային օդն աղտոտող արտանետումների մաքրման և հսկողության համար տեղակայված կառույցների ու սարքավորումների առկայության և դրանց կառուցման ու շահագործման ընթացքում մթնոլորտային օդի պահպանության պահանջների ու կանոնների պահպանման նկատմամբ վերահսկողական աշխատանքներ.
3. իրականացնում է մթնոլորտային օդի պահպանության ոլորտում տրանսպորտային միջոցների, ինքնաթիռների, նավերի և այլ փոխադրամիջոցների ու կայանքների շահագործման ընթացքում մթնոլորտային օդն աղտոտող նյութերի համար սահմանված նորմատիվների, պահանջների ու չափման կարգերի պահպանման նկատմամբ վերահսկողական աշխատանքներ.
4. իրականացնում է մթնոլորտային օդի պահպանության ոլորտում բնակավայրերում արտադրական, կենցաղային թափոնների և մթնոլորտը փոշիով, վնասակար գազերով ու գարշահոտ նյութերով աղտոտելու աղբյուր հանդիսացող թափոնների պահեստավորման կամ դրանց այրման սահմանափակումների, պահանջների պահպանման և մթնոլորտն աղտոտող վնասակար նյութերի արտանետումների պետական հաշվառման վարման կանոնների կատարման նկատմամբ վերահսկողական աշխատանքներ.
5. իրականացնում է մթնոլորտային օդի պահպանության ոլորտում նոր օբյեկտների կառուցման, գործող օբյեկտի վերազինման, գոյություն ունեցող տեխնոլոգիական գործընթացների, սարքավորումների կատարելագործման ու ներդրման դեպքում մթնոլորտային օդի վիճակի վրա վնասակար ներգործության նորմատիվների ու պահանջների պահպանման նկատմամբ վերահսկողական աշխատանքներ.
6. իրականացնում է մթնոլորտային օդի պահպանության ոլորտում կառուցվող, վերակառուցվող ու քանդվող օբյեկտների շինարարության ընթացքում փոշու արտանետումների համար սահմանված նորմատիվների ու պահանջների պահպանման նկատմամբ վերահսկողական աշխատանքներ.
7. իրականացնում է մթնոլորտային օդի պահպանության ոլորտում բույսերի պաշտպանության միջոցների, հանքային պարարտանյութերի փոխադրման, պահման և կիրառման կանոնների պահպանման, ինչպես նաև օզոնային շերտի պահպանության համար սահմանված սահմանափակումների և պահանջների պահպանման նկատմամբ վերահսկողական աշխատանքներ.
8. իրականացնում է ջրային ռեսուրսների օգտագործման և պահպանության ոլորտում ջրային ռեսուրսների ինքնակամ և/կամ ոչ նպատակային օգտագործման սահմանափակումների պահպանման, ջրօգտագործման թույլտվության և ազատ ջրօգտագործում պահանջող ջրօգտագործման իրականացման պահանջների կատարման նկատմամբ վերահսկողական աշխատանքներ.
9. իրականացնում է ջրային ռեսուրսների օգտագործման և պահպանության ոլորտում սահմանված չափաքանակներից ավելի ջրային ռեսուրսներն աղտոտելու և ջրահավաք ավազաններում ջրային ռեժիմի սահմանափակումների պահպանման նկատմամբ վերահսկողական աշխատանքներ.
10. իրականացնում է ջրային ռեսուրսների օգտագործման և պահպանության ոլորտում ջրային ռեսուրսների պետական հաշվառման վարման կանոնների պահպանման նկատմամբ վերահսկողական աշխատանքներ.
11. իրականացնում է ջրային ռեսուրսների օգտագործման և պահպանության ոլորտում ջրային ռեսուրսների վրա անուղղակի վնասակար ազդեցություն ունեցող թափոնների թաղման տեղամասերի, աղբյուսների, գերեզմանոցների և այլ օբյեկտների տեղադրման պահանջների, ջրային ռեսուրսների վիճակի վրա ազդող աշխատանքների կատարման համար սահմանված պահանջների կատարման նկատմամբ վերահսկողական աշխատանքներ.
12. իրականացնում է ջրային ռեսուրսների օգտագործման և պահպանության ոլորտում հանգստի և սպորտի համար ջրային ռեսուրսներից օգտվելու սահմանված պահանջների, ջրի ազգային ծրագրով սահմանված ջրային ռեսուրսների պահպանության և օգտագործման նորմերի՝ չափաքանակների ու սահմանափակումների կատարման, ջրային ռեսուրսների պահպանության և օգտագործման, ջրային էկոհամակարգերի պահպանման գոտիների (բացառությամբ ջրային համակարգերի սանիտարական պահպանության և անօտարելի գոտիների) պահանջների կատարման նկատմամբ վերահսկողական աշխատանքներ.
13. իրականացնում է ջրային ռեսուրսների օգտագործման և պահպանության ոլորտում ջրային համակարգերում ջրակորուստների նորմատիվային չափաքանակների պահպանման և ջրային ռեսուրսներից իրականացվող ջրառի թույլատրված ծավալների պահպանման նկատմամբ վերահսկողական աշխատանքներ.
14. իրականացնում է հողերի օգտագործման և պահպանության ոլորտում հողերը ջրային և հողմային հողատարումից, ողողումներից, ճահճացումից, աղակալումից, արտադրական և կենցաղային թափոններով, քիմիական նյութերով աղտոտումից, սողանքներից և հողի վիճակը վատթարացնող այլ ազդեցություններից պահպանելու համար սահմանված սահմանափակումների ու նորմերի պահպանման ու բնապահպանական միջոցառումների կատարման նկատմամբ վերահսկողական աշխատանքներ.
15. իրականացնում է հողերի օգտագործման և պահպանության ոլորտում հողերի խախտման հետ կապված աշխատանքներ կատարելիս հողի բերրի շերտի հանման, պահման և օգտագործման պահանջների պահպանման նկատմամբ վերահսկողական աշխատանքներ.
16. իրականացնում է հողերի օգտագործման և պահպանության ոլորտում բնապահպանական` ներառյալ բնության հատուկ պահպանվող տարածքների, ընդերքօգտագործման համար տրամադրված հողերի, անտառային և ջրային հողերի օգտագործման համար սահմանված բնապահպանական սահմանափակումների ու նորմերի պահպանման նկատմամբ վերահսկողական աշխատանքներ.
17. իրականացնում է հողերի օգտագործման և պահպանության ոլորտում բնապահպանական, ջրային, անտառային ֆոնդի հողերի, ընդերքի օգտագործման համար տրամադրված հողերի նպատակային ու գործառնական նշանակության օգտագործման, ինչպես նաև այդ հողերի սանիտարական և պահպանական գոտիների (բացառությամբ ջրային համակարգերի սանիտարական պահպանման և անօտարելի գոտիների) համար հողաշինարարական, անտառաշինական, քաղաքաշինական փաստաթղթերով և հողերի գոտիավորման ու օգտագործման սխեմաներով սահմանված նորմերի պահպանման նկատմամբ վերահսկողական աշխատանքներ.
18. իրականացնում է ընդերքօգտագործման և պահպանության ոլորտում երկրաբանական ուսումնասիրության, օգտակար հանածոների արդյունահանման և վերամշակման արդյունքների, ինչպես նաև դրանց շահագործման համար սահմանված ընդերքօգտագործման պահանջների կատարման, ընդերքօգտագործման ընթացքում երկրաբանական և մարկշեյդերական փաստագրության վարման լիարժեքության, օգտակար հանածոների պաշարների շարժի հաշվառման իրականացման և տեղեկատվության ներկայացման սահմանված պահանջների կատարման նկատմամբ վերահսկողական աշխատանքներ.
19. իրականացնում է ընդերքօգտագործման և պահպանության ոլորտում ուսումնասիրության աշխատանքային ծրագրերին և արդյունահանման նախագծերին համապատասխան` ընդերքօգտագործման աշխատանքների կատարման նկատմամբ վերահսկողական աշխատանքներ.
20. իրականացնում է ընդերքօգտագործման և պահպանության ոլորտում օգտակար հանածոների պաշարների լիակատար կորզման և հիմնական ու համատեղ գտնվող օգտակար հանածոների և դրանց ուղեկցող բաղադրամասերի ողջամիտ և համալիր օգտագործման կամ դրանց պահեստավորման ու պահպանման նկատմամբ վերահսկողական աշխատանքներ.
21. իրականացնում է ընդերքօգտագործման և պահպանության ոլորտում ընդերքօգտագործման պայմանագրի դրույթներին համապատասխան բնապահպանական (այդ թվում՝ ռեկուլտիվացիոն) աշխատանքների կատարման պահանջների ու պայմանների ապահովման նկատմամբ վերահսկողական աշխատանքներ.
22. իրականացնում է ընդերքօգտագործման և պահպանության ոլորտում օգտակար հանածոյի արդյունահանված տարածքի, արդյունահանման ընթացքում առաջացած արտադրական լցակույտերի, տեղադիրքի և դրանց համայնքների բնակչության անվտանգության և առողջության մշտադիտարկումների իրականացման ապահովման նկատմամբ վերահսկողական աշխատանքներ.
23. իրականացնում է ընդերքօգտագործման և պահպանության ոլորտում ընդերքօգտագործման ընթացքում բնապահպանական կառավարման պլանով նախատեսված միջոցառումների իրականացման նկատմամբ վերահսկողական աշխատանքներ.
24. իրականացնում է ընդերքօգտագործման և պահպանության ոլորտում ընդերքօգտագործման վերաբերյալ Հայաստանի Հանրապետության օրենսդրությամբ սահմանված պայմանագրային պարտավորությունների կատարման նկատմամբ վերահսկողական աշխատանքներ.
25. իրականացնում է ընդերքօգտագործման և պահպանության ոլորտում իր իրավասության սահմաններում հանքի փակման աշխատանքները հանքի փակման ծրագրին համապատասխան իրականացնելու նկատմամբ վերահսկողական աշխատանքներ.
26. իրականացնում է ընդերքօգտագործման և պահպանության ոլորտում օգտակար հանածոների հանքավայրերի մակերեսների ինքնակամ կառուցապատման կանխման և այլ նպատակների համար այդ մակերեսների օգտագործման սահմանված կարգի պահպանման նկատմամբ վերահսկողական աշխատանքներ.
27. իրականացնում է ընդերքօգտագործման և պահպանության ոլորտում հրդեհումից, հեղեղումից և օգտակար հանածոների որակն ու հանքավայրերի արդյունաբերական արժեքը նվազեցնող կամ դրանց շահագործումը բարդացնող այլ գործոններից օգտակար հանածոների հանքավայրերի պահպանման նկատմամբ, փորձաքննության ենթարկված փաստաթղթերով ամրագրված ընդերքօգտագործման պահանջների ու միջոցառումների ապահովման նկատմամբ վերահսկողական աշխատանքներ.
28. իրականացնում է ընդերքօգտագործման և պահպանության ոլորտում ընդերքօգտագործման վճար վճարողների հաշվառման կարգի պահանջների ապահովման, ընդերքօգտագործման վճարների օբյեկտ համարվող փաստացի ծավալների չափաքանակների, վճարների հաշվարկման և հաշվարկ-հաշվետվությունների ներկայացման կարգի ապահովման նկատմամբ վերահսկողական աշխատանքներ.
29. իրականացնում է ընդերքօգտագործման և պահպանության ոլորտում ընդերքօգտագործման վարչական վիճակագրության վարման և ներկայացման կարգի ապահովման նկատմամբ, որը բացառում է ընդերքի օգտագործման և պահպանության վերահսկողության համալիր իրականացման հնարավորությունը վերահսկողական աշխատանքներ.
30. իրականացնում է ընդերքօգտագործման և պահպանության ոլորտում հանքարդյունահանման համալիրի ապամոնտաժման, հանքավայրերի կոնսերվացման, փակման և հրաժարման նախագծերի, ծրագրերի կատարման ապահովման նկատմամբ վերահսկողական աշխատանքներ.
31. իրականացնում է կենդանական և բուսական աշխարհի օգտագործման և պահպանության ոլորտում կենդանական և բուսական աշխարհի օբյեկտների պահպանության, պաշտպանության, օգտագործման և վերարտադրության համար սահմանված պահանջների, վայրի կենդանական և բուսական աշխարհի օբյեկտների` Հայաստանի Հանրապետությունից արտահանման, Հայաստանի Հանրապետություն դրանց ներմուծման սահմանված պահանջների պահպանման նկատմամբ վերահսկողական աշխատանքներ.
32. իրականացնում է կենդանական և բուսական աշխարհի օգտագործման և պահպանության ոլորտում Կարմիր գրքում գրանցված կենդանիների և բույսերի, ինչպես նաև բուսական համակեցությունների պահպանության համար սահմանված պահանջների պահպանման նկատմամբ վերահսկողական աշխատանքներ.
33. իրականացնում է կենդանական և բուսական աշխարհի օգտագործման և պահպանության ոլորտում կենդանական և բուսական աշխարհի օբյեկտների վերաբնակեցման, կլիմայավարժեցման և սելեկցիոն նպատակով դրանց օգտագործման համար սահմանված պահանջների պահպանման և սելեկցիոն նպատակներով դրանց օգտագործման համար սահմանված պահանջների պահպանման նկատմամբ վերահսկողական աշխատանքներ.
34. իրականացնում է կենդանական և բուսական աշխարհի օգտագործման և պահպանության ոլորտում ժամանակակից կենսաբանական տեխնոլոգիաների միջոցով ստացված կենդանի վերափոխված օրգանիզմների օգտագործման պահանջների պահպանման, բուսական աշխարհի օբյեկտների աճելավայրերի, ինչպես նաև կենդանական աշխարհի օբյեկտների բնակության միջավայրի, բնադրավայրերի, միգրացիոն ուղիների պահպանության համար սահմանված պահանջների պահպանման նկատմամբ վերահսկողական աշխատանքներ.
35. իրականացնում է կենդանական և բուսական աշխարհի օգտագործման և պահպանության ոլորտում բուսական և կենդանական աշխարհի օբյեկտների գյուղատնտեսական, արդյունագործական և սոցիալական նպատակներով օգտագործման պահանջների պահպանման, վայրի կենդանիների որսի և ձկնորսության կանոնների, բնության հատուկ պահպանվող տարածքների համար սահմանված ռեժիմների պահպանության պահանջների կատարման, ընդհանուր օգտագործման տարածքներում ծառերի, թփերի, զբոսայգիների և այլ կանաչ գոտիների պահպանման համար սահմանված պահանջների կատարման նկատմամբ վերահսկողական աշխատանքներ.
36. իրականացնում է բուսական աշխարհի օգտագործման և պահպանության ոլորտում անտառներում ծառերի, թփերի, մատղաշի և մշակաբույսերի պահպանման, ծառերի ու թփերի հատման կանոնների պահպանման, անտառներն արտադրական և կենցաղային կեղտաջրերով, արդյունաբերական արտանետումներով, քիմիական նյութերով և թափոններով աղտոտումը կանխարգելող սահմանափակումների պահպանման նկատմամբ վերահսկողական աշխատանքներ.
37. իրականացնում է բուսական աշխարհի օգտագործման և պահպանության ոլորտում անտառային ֆոնդի տարածքներում խոտհնձի, անասունների արածեցման, խոտհարքների և արոտահանդակների օգտագործման կանոնների պահպանման, անտառաշինական փաստաթղթերի համապատասխան անտառավերականգնման և այլ աշխատանքների կատարման նկատմամբ վերահսկողական աշխատանքներ.
38. իրականացնում է վտանգավոր նյութերի, արտադրության ու սպառման թափոնների ոլորտում վտանգավոր նյութերն ու թափոնները Հայաստանի Հանրապետությունից արտահանելու, Հայաստանի Հանրապետություն դրանք ներմուծելու և Հայաստանի Հանրապետության տարածքով դրանց տարանցիկ փոխադրման համար սահմանված պահանջների պահպանման նկատմամբ վերահսկողական աշխատանքներ.
39. իրականացնում է վտանգավոր նյութերի, արտադրության ու սպառման թափոնների ոլորտում թափոնների գոյացման նորմատիվների և դրանց տեղադրման սահմանաքանակների նորմերի պահանջների, թափոնների տեղադրման նորմատիվային պահանջների, թափոնների անձնագրավորման և ռեեստրի վարման կարգի պահանջների և թափոնների պետական հաշվառման վարման կանոնների կատարման նկատմամբ վերահսկողական աշխատանքներ.
40. իրականացնում է բնապահպանության ոլորտի վարչական վիճակագրական, բնապահպանական հարկի և բնօգտագործման վճարների հաշվարկ-հաշվետվությունների ընդունման և ամփոփման աշխատանքների, և վերահսկողական գործառույթների իրականացումը.
41. իրականացնում է տնտեսական գործունեության հետևանքով ազդեցության գնահատում (պատճառված վնասի չափի հաշվարկ).
42. իրականացնում է բնապահպանական հարկով հարկման բազայի չափաքանակների (սահմանափակումների) և (կամ) բնօգտագործման վճարի բազայի չափաքանակների (սահմանափակումների) ստուգումը.
43. իրականացնում է տնտեսվարող սուբյեկտներում վերջիններիս կողմից ներկայացված բնապահպանական հարկի և բնօգտագործման վճարների օբյեկտ համարվող փաստացի ծավալների վերաբերյալ հաշվարկ-հաշվետվություններով ներկայացված չափաքանակների ճշգրտման աշխատանքներ:

**Իրավունքները՝*** պահանջել և ստանալ փաստաթղթեր, իրեր, տվյալներ, բացատրություններ, տեղեկանքներ և փորձանմուշներ.
* բնապահպանական օրենսդրության կիրարկումն ապահովելու նպատակով կանգնեցնել տրանսպորտային միջոցները.
* առգրավել ապօրինի ձեռք բերված բնական ռեսուրսները և բնապահպանական օրենսդրության պահանջների խախտմամբ ձեռք բերված որսը, որսագործիքները, որսի գործիք համարվող այլ միջոցներ.
* տնտեսավարող սուբյեկտի ներկայացուցչի մասնակցությամբ անարգել մուտք գործել գրասենյակային, արտադրական, պահեստային, լաբորատոր և այլ ստորաբաժանումներ ու տարածքներ.
* Բաժնի պետին ներկայացնել առաջարկություններ` Բաժնի աշխատանքներին մասնագետներ, փորձագետներ և գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար
* Բաժնի պետի հանձնարարությամբ մասնակցել բնապահպանական ոլորտում ապօրինության դեմ պայքարի վերաբերյալ կազմակերպված միջոցառումներին.
* Բաժնի պետի հանձնարարությամբ մասնակցել Բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, այլ փաստաթղթերի, ինչպես նաև դրանց վերաբերյալ մեթոդական պարզաբանումների և ուղեցույցերի մշակման աշխատանքներին.
* նախապատրաստել առաջարկություններ, տեղեկանքներ, հաշվետվություններ, զեկուցագրեր և այլ գրություններ:
* Բաժնի պետին ներկայացնել առաջարկություններ` արձանագրված բնապահպանական օրենսդրության խախտումների վերաբերյալ հանձնարարականների վերացման, ինչպես նաև օրենսդրությամբ սահմանված դեպքերում ներկայացնել առաջարկություններ գործունեության կասեցման, (լիցենզիաների, թույլտվությունների, արտոնագրերի) դադարեցման և ֆիզիկական անձանց գործողություններն արգելելու աշխատանքների վերաբերյալ.
* պահել, կրել, օգտագործել ծառայողական զենք, զինամթերք, ձեռնաշղթա և կրել համազգեստ.
* Բաժնի պետին ներկայացնել առաջարկություն բնապահպանության ոլորտում ստուգվող սուբյեկտներին տրված լիցենզիաների, պայմանագրերի, թույլտվությունների, արտոնագրերի ուժը կորցրած ճանաչելու կամ դրանց գործողությունը կասեցնելու վերաբերյալ լիազորված մարմիններին միջնորդագրեր ներկայացնելու վերաբերյալ.
* կազմել ակտեր՝ իրականացված ստուգումների արդյունքներով և օրենքով սահմանված այլ դեպքերում բնապահպանական հարկի և բնօգտագործման վճարի օբյեկտ համարվող փաստացի ծավալների չափագրման և չհաշվարկված վճարների վերաբերյալ:

**Պարտականությունները՝*** արձանագրել բնապահպանական օրենսդրության հայտնաբերված խախտումները և դրանց վերացման վերաբերյալ տալ հանձնարարական (կարգադրագիր, զգուշացում) և (կամ) առաջադրանք սահմանելով Հայաստանի Հանրապետության օրենսդրությամբ նախատեսված ողջամիտ ժամկետներ՝ բացահայտված այն թերությունների և խախտումների վերացման համար, որոնք չեն առաջացնում քրեական կամ վարչական պատասխանատվություն.
* օրենքներով և իրավական այլ ակտերով սահմանված իրավասությունների սահմաններում ուսումնասիրել քաղաքացիների, կազմակերպությունների, պետական և տեղական ինքնակառավարման մարմինների բողոքներն ու դիմումները և դրանց ընթացք տալ․
* օրենսդրությամբ սահմանված դեպքերում և կարգով կասեցնել, դադարեցնել և արգելել ֆիզիկական անձանց գործողությունները, իսկ իրավաբանական անձանց գործունեության կասեցման, դադարեցման և արգելման վերաբերյալ ներկայացնել առաջարկություն Բաժնի պետին.
* բնապահպանական օրենսդրության և դրան համապատասխան ընդունված իրավական ակտերի դրույթների կիրառման վերաբերյալ կատարել բացատրական աշխատանքներ.
* գնահատել տնտեսական գործունեության հետևանքով ազդեցությունը (պատճառված վնասի չափի հաշվարկը).
* արձանագրել բնապահպանական օրենսդրության խախտման դեպքերը և իր իրավասության սահմաններում տալ համապատասխան ընթացք՝ կազմել վարչական իրավախախտումների վերաբերյալ արձանագրություն, ստուգման ակտ և այլ անհրաժեշտ փաստաթղթեր.
* բնապահպանական օրենսդրության խախտում հայտնաբերելիս օրենքով սահմանված դեպքերում և կարգով անցկացնել քննություն` վարչական ակտ ընդունելուն ուղղված գործողությունների շրջանակներում.
* հանցագործության հատկանիշներով բնապահպանական օրենսդրության խախտման դեպքերի մասին ներկայացնել առաջարկություն Բաժնի պետին՝ իրազեկել իրավապահ մարմիններին.
* Բաժնի պետին ներկայացնել հաջորդ տարվա ստուգման ենթակա Բաժնում հաշվառված կազմակերպությունների ցանկերը:
 |
| 1. **Պաշտոնին ներկայացվող պահանջները**

**3.1.Կրթություն, որակավորման աստիճանը**Բարձրագույն կրթություն: **3.2. Մասնագիտական գիտելիքները**Ունի գործառույթների իրականացման համար անհրաժեշտ գիտելիքներ։**3.3. Աշխատանքային ստաժը, աշխատանքի բնագավառում փորձը**Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ բնապահպանության կամ ստուգումների կազմակերպման և անցկացման բնագավառում` երեք տարվա աշխատանքային ստաժ:**3․4. Անհրաժեշտ կոմպետենցիաներ****Ընդհանրական կոմպետենցիաներ՝**1. Ծրագրերի մշակում
2. Խնդրի լուծում
3. Հաշվետվությունների մշակում
4. Տեղեկատվության հավաքագրում, վերլուծություն
5. Բարեվարքություն

**Ընտրանքային կոմպետենցիաներ՝**1. Փոփոխությունների կառավարում
2. Կոնֆլիկտների կառավարում
3. Ժամանակի կառավարում
4. Բողոքների բավարարում
5. Փաստաթղթերի նախապատրաստում
 |
| 1. **Կազմակերպական շրջանակը**
	1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։* 1. **Որոշումներ կայացնելու լիազորությունները**

Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:* 1. **Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության տարածքային ազդեցություն:* 1. **Շփումները և ներկայացուցչությունը**

Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:* 1. **Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |